ประจำเดือนมาเป็นปกติทุกเดือน รอบล่าสุดมาวันที่ 12-17 ต.ค.62 แต่เดือน พ.ย.ประจำเดือนยังไม่มา มีเพศสัมพันธ์ล่าสุดเดือน ก.ค.(ป้องกันโดยการใส่ถุงยางอนามัย) ซื้อยาปรับฮอร์โมนมากินเมื่อวันที่ 21พ.ย.กินยาหมดวันที่ 24พ.ย.(กินยาหมดแล้วแต่ประจำเดือนก็ยังไม่มา) อยากทราบสาเหตุของการที่ประจำเดือนยังไม่มาและมีความเสี่ยงที่จะท้องไหมคะ
สวัสดีค่ะ หากมีเพศสัมพันธ์ครั้งสุดท้ายเมื่อเดือน ก.ค. และประจำเดือนได้มาแล้วในวันที่ 12-17 ต.ค. ก็แสดงว่าไม่ได้มีการตั้งครรภ์เกิดขึ้น และหลังจากนั้น หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับยาปรับฮอร์โมน เพื่อรักษาอาการขาดประจำเดือนที่ให้ประจำเดือนมานั้น คือยา norethisterone (นอร์เอทีสเตอโรน) โดยปกติจะให้ทานขนาด 5 มิลลิกรัมวันละ 2 ครั้งนาน 7-10 วัน และเมื่อหยุดทานไป 3-5 วัน จึงมีเลือดออกมาค่ะ ดังนั้น หลังจากนี้ แนะนำควรรอประจำเดือนต่อไปก่อน ไม่แนะนำให้ทานยาไปอีก หากประจำเดือนยังคงไม่มา แนะนำควรลองตรวจหาการตั้งครรภ์ดูด้วย เพราะเลือดที่ออกในวันที่ 12-17 ต.ค. อาจไม่ใช่ประจำเดือนก็ได้ แต่หากตรวจไม่พบ และประจำเดือนยังคงไม่มา ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีกลุ่มอาการถุงน้ำจำนวนมากในรังไข่ มีพังผืดในมดลูก เป็นต้น